OzLabs/hebrew-wiki-articles huggingface dataset:
ארמון הנשיאות (פינלנד)

חזית ארמון הנשיאות
ארמון הנשיאות (בפינית: Presidentinlinna) הוא מעון העבודה של נשיא פינלנד.

== היסטוריה ==
אבן פינה לבניין בסגנון האמפירי הונחה בשנת 1816 במרכז הלסינקי, עוצבה על ידי האדריכל פר גראנסטדט (Pehr Granstedt) ונבנה בשנת 1820 על ידי סוחר עשיר מקומי בשם יוהאן היידנסטראוש (J. H. Heidenstrauch).

בשנת 1837, האחוזה נרכשה על ידי הממשלה לשימוש כבית המגורים של המושל הכללי, אך לבקשתו של הקיסר ניקולאי הראשון הבניין הוסב למעון מגורים מלכותי ונערך בו שיפוץ מקיף, שתוכנן על ידי האדריכל קארל לודביג אנגל. עבודות השיפוץ עצמם בוצעו כבר לאחר מות האדריכל — בשנים 1843–1845.

הבניין שימש כבית המגורים של המשפחה הקיסרית עד 1917, עם זאת, הקיסרים ביקרו בארמון לעיתים רחוקות (בפעם האחרונה בשנת 1915). בשנת 1907 הבניין שופץ על ידי האדריכל יוהאן יאקוב ארנברג ששיפץ את אולם קבלת הפנים וההיכל העגול.

במהלך מלחמת העולם הראשונה ב-1915, הבניין שימש באופן זמני כבית חולים צבאי. ממרץ 1917 עד אפריל 1918 הארמון שיכן את הוועד המנהל של הפועלים והחיילים, הגוף ששימש בפועל כעיריית הלסינקי, בתקופת מלחמת האזרחים ברוסיה.

במחצית השנייה של 1918, הבניין באופן רשמי הפך לארמון הנשיאות. מ-1921 עד 1993, הבניין שימש גם כמעון המגורים של נשיא פינלנד, טרם בניית מעון המגורים מיאנטיניימי (Mäntyniemi) באזור מיילחטי, שבמפרץ טיילנלאחטי.

בדצמבר 2012, לאחר אירוע קבלת הפנים המסורתי, הנערך מדי שנה בארמון לכבוד יום העצמאות של פינלנד, הבניין היה סגור במשך שנתיים לצורך שיפוץ, לכן מעון העבודה הנשיאותי הועבר למשרדי ראש העיר של הלסינקי באלכסנדרינקאטו (Aleksanterinkatu) ומשרדי לשכת הנשיא עברו לבניין המטה הכללי ברחוב שמול מריאנקאטו ובית גוביניוס (Goviniuksen talo) ברחוב קטארינקאטו.

בנובמבר 2014 הארמון נפתח מחדש לאחר השיפוץ הגדול. ב-10 וב-13 במאי 2017, עקב ציון חגיגות המאה לעצמאות  פינלנד, הארמון נפתח לציבור המבקרים.

ביולי 2018 נערכה בארמון פגישת פסגה ראשונה בין נשיא ארצות הברית דונלד טראמפ לנשיא רוסיה ולדימיר פוטין.

== קישורים חיצוניים ==

* 

==הערות שוליים==

קטגוריה:אירופה: מעונות רשמיים
קטגוריה:הלסינקי: מבנים
קטגוריה:רוסיה: ארמונות קיסריים
Hey, Mamma!

Hey, Mamma! (מוכר כ-Hey Mamma) הוא שיר שנכתב ובוצע על ידי הלהקה המולדובית סאנסטרוק פרוג'קט (בעברית: פרויקט מכת שמש). השיר פורסם להורדה דיגיטלית ב-6 בפברואר 2017 תחת חסותה של חברת התקליטים רגוזה מיוזיק. בשנת 2017 ייצגה הלהקה עם השיר את מולדובה באירוויזיון.

השיר בוצע בחצי הגמר הראשון ובגמר האירוויזיון, בו הוגרל למקום השביעי בסדר ההופעות, והגיע למקום השלישי.

==רשימת רצועות==

==מיקומי שיא במצעדים==
השיר זכה להצלחה ברחבי אירופה, כאשר נכנס למצעדים המוזיקליים ביותר מ-10 מדינות שונות.

==קישורים חיצוניים==

* 

קטגוריה:שירי 2017
קטגוריה:סינגלים מ-2017
קטגוריה:שירי אירוויזיון 2017
קטגוריה:שירי מולדובה באירוויזיון
קטגוריה:שירים באנגלית
ולדימיר רסקטוב

ולדימיר סרגייביץ' רסקטוב (ברוסית: Владимир Сергеевич Раскатов; 23 באוקטובר 1957 - 11 בינואר 2014). היה שחיין יהודי מאוקראינה שייצג את ברית המועצות. אלוף ברית המועצות, שיאן אירופה במשחה ל-400 מטר חופשי, זוכה מדליות כסף (שליחים 4x200 מטר חופשי) וארד (400 מטר חופשי) במשחקים האולימפיים (מונטריאול 1976).

== קורות חיים ==
רסקטוב נולד בזפוריז'יה אוקראינה לאמא יהודייה תמרה ויקטורובנה פדייבה.

באולימפיאדת מונטריאול (1976) זכה רסקטוב בשתי מדליות, כסף וארד. מדליית כסף, במשחה שליחים 4x200 מטר חופשי ביחד עם אנדריי בוגדנוב, סרגיי קופליאקוב ואנדריי קרילוב בשיא אירופה חדש של 7:27.97 דקות, אחרי ארצות הברית שקבעה שיא עולם חדש של 7:23.22 דקות ולפני בריטניה (7:32.11 דקות). הוא שחה ראשון וקבע שיא אישי חדש של 1:52.69 דקות. בשלב המוקדמות הוא שחה שלישי וקבע ב"זינוק שליחים" תוצאה של 1:52.10 דקות. מדליית ארד, במשחה ל-400 מטר חופשי בשיא אירופה חדש של 3:55.76 דקות, אחרי בריאן גודל שקבע שיא עולם חדש של 3:51.93 דקות וטים שו (3:52.54 דקות), שניהם מארצות הברית. בשלב המוקדמות הוא קבע שיא אולימפי ושיא אירופה חדש של 3:57.56 דקות. השיא האולימפי החזיק מעמד כ-15 דקות ונשבר על ידי טים שו ואחר כך נשבר על ידי בריאן גודל.

באליפות אירופה בשחייה שנערכה בינקפינג, שוודיה באוגוסט 1977 זכה רסקטוב במדליית זהב במשחה שליחים 4x200 מטר חופשי (7:28.21 דקות) לפני מערב גרמניה (7:33.28 דקות) ומזרח גרמניה (7:36.94 דקות). נוסף לכך, הוא הגיע רק לשלב חצי הגמר במשחה ל-400 מטר חופשי.

== חייו האישיים ==
בשנות ה-80 עבר רסקטוב להתגורר בקישינב, מולדובה ושם עבד כמאמן שחייה. הוא היה נשוי ואב לבת שעברה להתגורר בווינה, אוסטריה. בדצמבר 2013 לקה באירוע מוחי חמור, ונפטר ב-11 בינואר 2014. אחיו אנדריי רסקטוב אף הוא שחיין מצטיין, מתגורר כיום בבאר שבע ומאמן שחייה בלהבים.

== תארים והישגים ==
===אליפות ברית המועצות===
* 20px - 400 מטר חופשי, 3:58.02 דקות (1976)
* 20px - 400 מטר חופשי, 3:57.8 דקות (1977)
* 20px - 200 מטר חופשי, 1:54.1 דקות (1977)
* 20px - 400 מטר חופשי, 3:57.22 דקות (1978)

== שיאיו האישיים ==
* משחה ל-200 מטר חופשי: 1:52.69 דקות (1976)
* משחה ל-400 מטר חופשי: 3:55.76 דקות (1976)

==ראו גם ==

== קישורים חיצוניים ==

== הערות שוליים ==

קטגוריה:שחיינים סובייטים
קטגוריה:ספורטאים יהודים סובייטים
קטגוריה:שחיינים אולימפיים יהודים
קטגוריה:מדליסטים אולימפיים יהודים
קטגוריה:שחייני חופשי
קטגוריה:שחיינים באולימפיאדת מונטריאול (1976)
קטגוריה:משתתפים יהודים באולימפיאדת מונטריאול (1976)
קטגוריה:מקבלי עיטור הדגל האדום של העמל
קטגוריה:יהודים אוקראינים
קטגוריה:סובייטים שנולדו ב-1957
קטגוריה:אוקראינים שנפטרו ב-2014
מיטסוקה הימיקו

מיטסוקה הימיקו (באנגלית: Mitsuoka Himiko) היא מכונית ספורט, 2 דלתות, בסגנון רטרו, אשר מיוצרת על ידי יצרנית המכוניות היפנית "Mitsuoka Motor Co., Ltd" משנת 2010 ועד היום.

==מיטסוקנה הימיקו==
בדגם "מיטסוקה הימיקו" הורכב מנוע דגם "מאזדה MX-5 מיאטה" אשר מייצרת מאזדה.

גג הדגם יוצר מפח, והתקפל מכנית בשלבים לתא המטען בזמן פתיחתו.

==דגמי "מיטסוקה הימיקו"==
* 2.0 (A) (תמסורת אוטומטית)
* 2.0 (M) (תמסורת ידנית)

== תמונות ==
<gallery mode="packed" heights="120">
קובץ:Mitsuoka Himiko (NCEC) front.JPG |מיטסוקה הימיקו
קובץ:Mitsuoka Himiko interior.jpg |מיטסוקה הימיקו - מבט לתוך הרכב
קובץ:Mitsuoka Himiko Roadster (2014) 1Y7A6208.jpg |מיטסוקה הימיקו - קבריולט
קובץ:Mitsuoka car 1.jpg |מיטסוקה הימיקו
</gallery>

==ראו גם==
* מיטסוקה ויווט
* מיטסוקה MC-1
* מיטסוקה Le-Seyde
* מיטסוקה Galue

==לקריאה נוספת==
* [http://www.diseno-art.com/encyclopedia/vehicles/road/cars/mitsuoka_himiko.html מיטסוקה הימיקו] (diseno-art.com/encyclopedia/vehicles/road/cars/mitsuoka_himiko)
* [https://www.tradecarview.com/specifications/mitsuoka/himiko/ דגמי מיטסוקה הימיקו] (tradecarview.com/specifications/mitsuoka/himiko)

==קישורים חיצוניים==

* [https://www.youtube.com/watch?v=7liwYYVQAEY מיטסוקה הימיקו שנת 2008] (3:00 דקות), יו-טיוב
* [https://www.youtube.com/watch?v=xYQ5wFGVH-E מיטסוקה הימיקו ] (1:15 דקות), יו-טיוב
* [https://www.youtube.com/watch?v=A8MwzXDgZvQ מיטסוקה הימיקו ] (1:43 דקות), יו-טיוב

==הערות שוליים==

קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-2008
קטגוריה:מכוניות רטרו
הימיקו
קפה אל נח'לה

קפה אל נח'לה, מוכר גם בתור נח'לה ירוק (להבדיל מקפה נח'לה אדום), הוא מותג קפה ישראלי המיוצר בשפרעם החל משנת 1968. משווק במספר גרסאות ודרגות חוזק שונות אשר חלקן מכילות הל. החברה משווקת גם קפסולות קפה.

המותג הוא חלק משינויי הרגלי שתיית הקפה בקרב ערביי ישראל והמעבר מקפה שקולים וטוחנים אותו בבית, ובהמשך - קפה לא ממותג שנטחן עבור הלקוח, לקפה מסחרי ממותג וארוז.

==היסטוריה==
רפיק נח'לה, ב-1968, התחיל בבית קליה קטן בשפרעם. בתחילת שנות ה-80 רפיק ובניו, פתחו את המפעל הראשון והתחילו להפיץ את הקפה בכל הארץ. באותו זמן לא היה מקובל לקנות קפה במכולות וסופרים אלא במשקל, וזו הייתה הפעם הראשונה שקפה עם הל נמכר במכולות.

ב-1988, מת רפיק והניהול נשאר בידי הבנים, אדוארד מנהל הכספים, ונימר המנכ"ל. כיום הדור השלישי למשפחה מנהל את העסק.

ב-2002 הוקם מפעל חדש והחל ייצוא.

ב-2016 השיקה החברה קפה בקפסולות לשימוש במכונות מתאימות.

==מאפיינים==
הקפה צומח בחוות גידול בהרים, מעובד בשיטה היבשה, עובר קלייה בינונית עד חזקה ומאופיין בחמיצות עדינה. התערובת היא 100% ערביקה - זן בודד. 

הקפה מיובא מקוסטה ריקה ומקולומביה. התמציות מופקות מן הפולים לאחר קלייתם וטחינתם של הפולים, ובשלב האחרון עוברים תהליך קירור וחליטה או בישול של האבקה המתקבלת במים.

== קישורים חיצוניים ==
* 
* 
* 

==הערות שוליים==

קטגוריה:שפרעם
קטגוריה:מותגי קפה
קטגוריה:ישראל: מותגי משקאות
רוברט קנטי

רוברט קנטי (נולד ב-1948) הוא כנר ומנצח ישראלי.

==חינוך==
קנטי, יליד חיפה, למד בתחילה לנגן בכינור מאביו, ז'אק קנטי. בהמשך למד אצל רמי שבלוב, תלמידו של איוואן גלאמיאן, וכן אצל צבי רוטנברג ולוסין קאפט. בשנת 1972 החל ללמוד בבית הספר ג'וליארד למוזיקה בניו יורק, שם למד אצל סאלי תומאס ואיוואן גלאמיאן.

== קריירה ==
בשנת 1978 הזמינה אותו התזמורת הסימפונית חיפה להיות כנר ראשי בתזמורת. בין השנים 1991–1994 היה כנר ראשי של תזמורת סימפונט רעננה.

בשנת 1996 התמנה קנטי למנהל מוזיקלי ולמנצח של "האנסמבל הקאמרי הישראלי החדש". הוא גם ארגן פסטיבל מוזיקה, שכלל קורס מוזיקה ותחרות כינור בינלאומית, מדי שנה בארץ אחרת.

קנטי הוא פרופסור כבוד של האקדמיה למוזיקה אסטנה (קזחסטן) ושל אוניברסיטת אינדיאנפוליס (קמפוס אתונה), ואמן אורח כבוד של הקונסרבטוריון של מוסקבה. הוא מכהן גם כפרופסור ללימודים אקדמיים במכון מגניפיקט (משמורת ארץ הקודש), ירושלים.

קנטי נותן כיתות אמן לכינור, לתזמורת קאמרית ולניהול בכל רחבי העולם.

== קישורים חיצוניים ==

==הערות שוליים==

קטגוריה:כנרים ישראלים
קטגוריה:כנרים יהודים
קטגוריה:מנצחים ישראלים
קטגוריה:מנצחים יהודים
קטגוריה:ישראלים שנולדו ב-1948
יחסי יפן – מזרח טימור

יחסי יפן–מזרח טימור הם היחסים הדיפלומטיים הרשמיים שבין יפן לבין הרפובליקה הדמוקרטית של טימור לאסטה. 

== היסטוריה ==
יחסי יפן-מזרח טימור כוננו באופן לא רשמי כאשר ב-20 במאי 2002, שליטת האו"ם באזור הוחלפה בממשלת מזרח טימור, המדינה קיבלה דה יורה עצמאות. הממשלה היפנית מחזיקה שגרירות בדילי מאז 2003. יפן היא תורמת חבילות הסיוע השלישית בגודלה למזרח טימור אחרי סין ואינדונזיה.

היחסים בין שתי המדינות כוננו באופן רשמי בחודש ספטמבר 2002.

== נציגויות ==
* יפן מיוצגת במזרח טימור בדרג השגרירות באמצעות שגרירות שהיא מחזיקה בדילי, בירת המדינה.
* מזרח טימור מיוצגת ביפן בדרג השגרירות באמצעות שגרירות שהיא מחזיקה בטוקיו, בירת המדינה.

==קישורים חיצוניים==

== הערות שוליים ==
נבחרת גביע דייוויס של הולנד

נבחרת גביע דייוויס של הולנד היא נבחרת טניס הגברים הלאומית של הולנד שיחקה בעבר בבית העליון של גביע דייוויס.

הנבחרת הופיע לראשונה בשנת 1920. במהלך התקופה היא שיחקה 159 משחקים וניצחה ב-71.

נבחרת הולנד משחקת בצבעים כתום ולבן.

==הישגים==
* חצי הגמר
2001 

== קישורים חיצוניים ==
* [https://www.daviscup.com/en/teams/team.aspx?id=NED נבחרת הולנד בטניס] – דף הנבחרת מאתר גביע דייוויס

==הערות שוליים==

הולנד
טניס
קטגוריה:הולנד: טניס
טירת בלאקנס

טירת בלאקנס (באנגלית: Blackness Castle) היא טירה מהמאה ה-15, ליד הכפר בלאקנס בסקוטלנד, על החוף הדרומי של לשון הים של פורת'.

הטירה נבנתה, ככל הנראה במיקום שבו הייתה טירה אחרת, על ידי סר ג'ורג' קרייטון (George Crichton) בשנות ה-40 של המאה ה-15. באותה עת, בבלאקנס היה הנמל העיקרי ששימש את העיר בעלת הצ'רטר המלכותי לינלית'גו (Linlithgow), ששימשה אחד המשכנים המרכזיים של המלוכה הסקוטית. בשנת 1453 עברה הטירה, יחד עם אדמותיו של קרייטון, לבעלות ג'יימס השני, מלך סקוטלנד, ומאז היא מהווה רכוש הכתר. הטירה שימשה בית כלא של הממלכה, ועם אסיריה המפורסמים ניתן למנות את הקרדינל דייוויד ביטן (David Beaton) וארצ'יבלד דאגלס, הדוכס השישי של אנגוס (Archibald Douglas, 6th Earl of Angus).

באמצע המאה ה-16, שיפץ אותה האדריכל סר ג'יימס המילטון מפינארט (James Hamilton of Finnart) וחיזק את יסודותיה, ובעקבות זאת הפכה הטירה לאחד המבנים המתקדמים ביותר בסקוטלנד מבחינת ביצורים מול ארטילריה. כעבור בערך מאה, ביצורים אלו לא הספיקו כדי למנוע את נפילתה בידי צבאו של אוליבר קרומוול ב-1650. מספר שנים לאחר המצור, הטירה שופצה, ושוב שימשה כמתקן כליאה וכבסיס חיל מצב. ב-1693 הוגבהו השער וביצוריו, והמגדל הדרומי חוזק בשלושה תותחים. בשנות ה-70 של המאה ה-19 נוספו למבנה מגורי חיילים וקצינים, כאשר הטירה שימשה מחסן תחמושת, עד ל-1912. במלחמת העולם הראשונה הייתה הטירה, לפרק זמן קצר, בשימוש הכוחות הבריטיים. כיום מסווג המבנה "מונומנט רשום", והוא נמצא באחזקת ארגון סביבה היסטורית סקוטלנד (לשעבר סקוטלנד ההיסטורית).

בשל מיקומה של הטירה, שנושקת לנהר הפורת', וצורתה הארוכה והצרה, היא זכתה לכינוי "הספינה שמעולם לא הפליגה".
בעזרת עפיפון.]]

==קישורים חיצוניים==

* 
* [http://www.scottish-places.info/features/featurefirst6445.html טירת באלקנס], באתר Gazetteer for Scotland 
* [http://www.armadale.org.uk/blackness.htm טירת בלאקנס], באתר West Lothian Archaeology 
* [https://www.youtube.com/watch?v=niEg1p5Z-Mk טירת בלאקנס: מבט אווירי], וידאו באתר YouTube

בלאנקס
קטגוריה:סקוטלנד: מבנים רשומים דרגה A
קטגוריה:מונומנטים רשומים
רכס סואובק

[[הר קורי, ומערת "החור שבקיר" בהר קורי]]
רכס סואובק (באנגלית: Sawback Range) הוא רכס הרים בהרי הרוקי הקנדיים, בפרוביציית אלברטה שבקנדה.

==גאוגרפיה==
הרכס משתרע בין עמק בואו לתוך חלקו המזרחי של  הפרק הלאומי באנף. שטחו של הרכס 622 קמ"ר; אורכו (מצפון לדרום) 45 ק"מ; רוחבו (ממזרח למערב) 34 ק"מ. גובהו של הרכס מגיע לגובה של 3,235 מטרים בשיאו (פסגת בונט).

== הרי ופסגות הרכס ==
הפסגות וההרים העיקריים ברכס:
{| class="wikitable sortable" style="margin-bottom: 10px;"
! הר/פסגה
! גובה במטרים
|-
|פסגת בונט
| 3,235 מטרים
|-
|הר בלוק
| 2,935 מטרים
|-
|הר אישבל
| 2,908 מטרים
|-
|הר קורי
| 2,802 מטרים
|-
|פסגת אויסטר
| 2,777 מטרים
|-
|הר קוקסקומב
| 2,776 מטרים
|-
|הר לואיס
| 2,682 מטרים
|-
|הר פיפי
| 2,621 מטרים
|-
|הר אידית'
| 2,554 מטרים
|-
|האצבע
| 2,545 מטרים
|}

==קישורים חיצוניים==
* [http://www.peakbagger.com/range.aspx?rid=141271 תיאור הרכס ותמונות ההרים באתר peakbagger]
* [https://web.archive.org/web/20110612032418/http://www.peakfinder.com/displaylist.asp?RangeName=Sawback הרכס באתר peakfinder]
* [https://bivouac.com//ArxPg.asp?ArxId=17 מפת אזור הרכס והרי הרכס]
* [https://www.mountain-forecast.com/subranges/sawback-range/locations נתוני מזג אוויר עדכניים בהרי הרכס]
* 

==הערות שוליים==

סואובק
סואובק
סואובק
הר אישבל

צילום של הר אישבל
הר אישבל (באנגלית: Mount Ishbel) הוא הר ברכס סואובק, בהרי הרוקי הקנדיים בפרובינציית אלברטה שבקנדה.

==גאוגרפיה==
ההר ממוקם מצפון לכביש המהיר עמק בואו, וממזרח לקניון ג'ונסטון. גובהו של ההר 2,908 מטרים.

==היסטוריה==
===מקור השם===
שמו של ההר ניתן לו בשנת 1956, והוא נקרא על שם אישבל מקדונלד הבת הבכורה של ראש ממשלת בריטניה רמזי מקדונלד.

=== טיפוס על ההר ===
הראשונים שטיפסו על ההר היו ג'י פקר (J. Packer), ד. דיי (D. Day), וי. ווטרס (V. Waters), ג'י. פאריש (J. Farish), וו. אינס (W. Innes), ל. דקוטור (L. DeCouteur) ו- ג'י. סטרלינג (J. Sterlling), והמדריך שלהם לורנס גראסי (Lawrence Grassi), בשנת 1933.

==ההר באמנות==
ההר צויר על ידי לורן האריס, מקבוצת השבעה, בציור בשם "תצורות הר".

==קישורים חיצוניים==
* [https://web.archive.org/web/20160308053536/http://www.peakfinder.com/peakfinder.asp?PeakName=Mount+Ishbel ההר באתר peakfinder]
* [http://www.summitpost.org/mount-ishbel/154344 מידע למטפסים על ההר, באתר summitpost]
* [https://bivouac.com//MtnPg.asp?MtnId=1529 מידע על ההר]
* [https://web.archive.org/web/20171201041219/https://peakware.com/peaks.php?pk=3375 תיאור ההר ותמונות ההר]
* [https://www.mountain-forecast.com/peaks/Mount-Ishbel מפת אזור ההר, ותנאי מזג אוויר עדכניים באזור]

==הערות שוליים==

קטגוריה:אלברטה: הרים
קרחון ולטשר (אלברטה)

קרחון ולטשור (באנגלית: Vulture Glacier) הוא קרחון הממוקם בהרי הרוקי הקנדיים בשטח הפארק הלאומי באנף, בפרובינציית אלברטה שבקנדה. הקרחון ממוקם צפונית מערבית  לעיירה לייק לואיז, וניתן לצפות בו מהכביש המהיר אייספילדס.

==גאוגרפיה==
הקרחון בולט משדה הקרח ואפטה הממוקם על קו פרשת המים של אמריקה. שטחו של הקרחון היה 4.9 קמ"ר בשנות ה-80. בדומה ליתר קרחוני הרי הרוקי הקנדיים, מאז המאה ה-19 הקרחון נסוג וקטן בשטחו בשל התחממות כדור הארץ.

==לקריאה נוספת==
* אומאני, סיימון ל. [https://pubs.usgs.gov/pp/p1386j/canadianrockies/canrock-lores.pdf#search='Hector%20Glacier%20Banff קרחוני קנדה], פרסומי ממשלת קנדה, עמ' 234.

==קישורים חיצוניים==
* [http://www4.rncan.gc.ca/search-place-names/unique/IAOPB קרחון ולטשר] באתר פארקי קנדה (אתר רשמי)
* [http://www.summitpost.org/vulture-glacier-ski/168034 מידע על הקרחון באתר הסקי summitpost]
* [https://mapcarta.com/24695068 תצלום לוויין של הקרחון]
* [https://www.yr.no/place/Canada/Alberta/Vulture_Glacier/statistics.html נתוני מזג אוויר עדכניים על הקרחון, וממוצעי נתוני מזג אוויר]

==הערות שוליים==

קטגוריה:הפארק הלאומי באנף
ולטשר
היי-קיונג סו

הֵַיי-קיוּנְג סוּ (בקוריאנית: 서혜경; נולדה ב-7 במרץ 1960) היא פסנתרנית דרום קוריאנית המתגוררת בניו יורק. היא נודעת בטון העגול והעשיר שלה, ובפיסוק דמוי-הזמרה האופייני לה, מאפיינים, שהגדירו את הסגנון הרומנטי של נגינת הפסנתר ושלטו בכיפה בתור הזהב של הפסנתרנות.

== חייה ==
===ילדות ונעורים ===
סו נולדה בסיאול, דרום-קוריאה. היא החלה לנגן בפסנתר בגיל חמש, והופיעה לראשונה עם תזמורת בגיל 11, עם תזמורת רשות השידור הקוריאנית, בנגינת הקונצ'רטו לפסנתר מס' 21 של מוצרט. לאחר לימודים ביפן אצל קיוקו טאנאקה, עברה בגיל 15 לניו יורק להמשיך את לימודיה, תחילה בבית הספר מאנס למוזיקה אצל נדיה רייזנברג, ואחר בבית הספר ג'וליארד אצל סשה גורודניצקי. בשנת 1980 זכתה סו בפרס הראשון בתחרות הפסנתר הבינלאומית ע"ש פרוצ'ו בוזוני ובפרס שלישי בתחרות המוזיקה הבינלאומית ARD ב-1983.

=== קריירה ===
סו הופיעה עם תזמורות חשובות, בהן תזמורת פילדלפיה, התזמורת הסימפונית של פיטסבורג, תזמורת פילהרמוניה, התזמורת הפילהרמונית של לונדון, תזמורת הרדיו של פרנקפורט, התזמורת הסימפונית של ברלין, תזמורת רדיו שטוטגרט, התזמורת הסימפונית של טוקיו, הפילהרמונית של סיאול ועוד. בין המנצחים שתחת שרביטם ניגנה ריקרדו מוטי, שארל דיטואה, איוון פישר, משה עצמון, פרנץ ולזר-מסט ואחרים. 

סו הופיעה ברסיטל ראשון בארצות הברית במרכז לינקולן בשנת 1985, כזוכה בפרס ויליאם פטצ'ק והייתה בין 25 הפסנתרנים בעלי השם העולמי שהוזמנו לנגו בקונצרט הגאלה בקרנגי הול לציון 135 שנה לייסוד חברת הפסנתרים "סטיינוויי ובניו".

אף כי סו מצטיינת במיוחד בביצועיה ליצירות של מלחינים רוסים מן התקופה הרומנטית כגון מוסורגסקי, צ'ייקובסקי ורחמנינוב, הרפרטואר שלה מקיף יצירות החל במוצרט, דרך בטהובן, שופן, ליסט, שומאן ויוהנס ברהמס ועד דביסי וראוול וכלה במלחינים בני זמננו כגון לוול ליברמן.

סו הקליטה את מכלול הקונצ'רטי של צ'ייקובסקי ורחמנינוב עם אלכסנדר דמיטרייב והתזמורת הסימפונית של אקדמיית סנקט פטרבורג וארבעה קונצ'רטי של מוצרט עם סר נוויל מרינר והאקדמיה של סנט מרטין בשדות. רשימת הקלטותיה כוללת גם יצירות לפסנתר סולו מאת בטהובן, שופן, ליסט, מוסורגסקי, סקריאבין וסטרווינסקי.

== הקלטות ==
* 1989 היי-קיונג סו מנגנת בטהובן - סונאטות לפסנתר מסק 21 ו-23/ רונדו בדו מז'ור אופוס 51-1 / פולונז בדו מז'ור אופוס 89 / לאליז WoO59 (דויטשה גרמופון)
* 2002 מוסורגסקי, "תמונות בתערוכה" / סטרווינסקי, "פטרושקה" / סקריאבין, סונאטה לפסנתר מס' 5 (ארקדיה)
* 2004 שופן, 12 אטיודים אופוס 25 / ליסט, 6 גראנד אטיודים של פגניני (יוניברסל מיוזיק)
* 2006 "אבני חן לפסנתר", יצירות משל באך, שופן, בטהובן, רחמנינוב, שוברט, מקדואל, ובר, ליסט וגלוק (יוניברסל מיוזיק)
* 2009 "לילה וחלום", קטעים של שוברט, שומאן, שופן, צ'ייקובסקי, מנדלסון, ליסט, גריג, ברהמס, פילד, דה פאיה ודביסי (יוניברסל מיוזיק)
* 2010 "מכלול הקונצ'רטי לפסנתר של רחמנינוב" / רפסודיה על נושא של פגניני; התזמורת הסימפונית של אקדמיית סנקט פטרבורג; מנצח אלכסנדר דמיטרייב (דויטשה גרמופון)
* 2012 "צ'ייקובסקי, מכלול היצירות לפסנתר ותזמורת"; התזמורת הסימפונית של אקדמיית סנקט פטרבורג; מנצח אלכסנדר דמיטרייב
* 2016 "מוצרט, קונצ'רטי לפסנתר מס' 18/20/21/23; האקדמיה של סנט מרטין בשדות; מנצח סר נוויל מרינר (דויטשה גרמופון)

== קישורים חיצוניים ==

==הערות שוליים==

קטגוריה:פסנתרניות
קטגוריה:פסנתרנים דרום קוריאנים
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
שדרות ההסתדרות (חיפה)

שדרות ההסתדרות הוא ציר אורכי בין עירוני המשתייך מוניציפלית לחיפה, מהווה חלק מכביש 4 ומקשר בין חיפה לקריות.

== היסטוריה ==
הכביש נסלל ב-שנות ה-30 ושמו ניתן לו בשנת 1935 על שם ההסתדרות הכללית של העובדים בארץ ישראל, שהייתה בעלת כוח רב בחיפה באותם ימים.

זהו הרחוב הכי ארוך בישראל שאורכו מגיע ל-22 קילומטר. הכביש מתחיל מדרום במחלף הצ'ק פוסט ומסתיים בקריות, סמוך לצומת מוצקין/ביאליק הידוע גם בשם "צומת מוצרט". לאורכו בתי עסק ובתי מלאכה. לצידו ניצבים מרכזי המסחר קניון לב המפרץ, בתי זיקוק לנפט, חוצות המפרץ, ביג קריית אתא ומתחם I way.

בשנת 2013 נפתח באופן מלא כביש עוקף קריות המאפשר נסיעה רצופה בין פאתי עכו לחיפה ללא צורך במעבר בצמתים מרומזרים, ועוקף את שדרות ההסתדרות.

משנת 2013 עם פתיחתה, נוסעים בכביש קווי המטרונית לצד התחבורה הציבורית הבין עירונית.

==קישורים חיצוניים==

==הערות שוליים==

הסתדרות, שדרות ה (חיפה)
קטגוריה:הקריות
קטגוריה:קריית חיים
קטגוריה:כביש 4
מנשה שמעונוב

מנשה שמעונוב (נולד ב-3 באפריל 1963) הוא כדורגלן עבר ישראלי ששיחק בעמדת הבלם ושימש כקפטן מכבי תל אביב.

== קריירה ==
שמעונוב גדל במחלקת הנוער של מועדון הכדורגל מכבי תל אביב, לצד אחיו התאום אפרים, וערך את הופעת הבכורה שלו במדי הקבוצה הבוגרת של המועדון בהפסד 1-0 להפועל תל אביב בדרבי בפברואר 1982. שער הבכורה שלו נכבש במשחקו השלישי בקבוצה הבוגרת, בתיקו 1-1 נגד מכבי חיפה. גם אחיו, אפרים, שיחק בשורות הצהובים ולכן כונו "האחים שמעונוב".

בעונת 1986/1987 זכה עם הקבוצה בגביע המדינה לאחר ניצחון במשחק הגמר על מכבי חיפה בבעיטות הכרעה. עונה לאחר מכן, מונה שמעונוב לקפטן הקבוצה וזכה להניף גביע שני ברציפות עם הקבוצה לאחר ניצחון 1-2 על הפועל תל אביב במשחק הגמר.

שמעונוב זכה להיות שותף לעונת האליפות ב-1992, ששברה בצורת של 13 שנה, עם 17 הופעות כולל הניצחון 3–2 במשחק האליפות מול בני יהודה.

לאחר עשור במכבי תל אביב עבר שמעונוב להפועל אשדוד ובשנת 1993 פרש ממשחק פעיל.

=== נבחרת ישראל ===
משחק הבכורה של שמעונוב היה מול נבחרת סקוטלנד באצטדיון רמת גן. לזכותו 19 הופעות במדים הלאומיים של ישראל.

== תארים ==
;מכבי תל אביב
* אליפות: 1991/1992
* גביע המדינה: 1986/1987, 1987/1988

== קישורים חיצוניים ==

* [https://www.football.org.il/national-team-list-games-by-player/?player_id=80434&national_team_id=3 עמוד השחקן של מנשה שמעונוב] באתר ההתאחדות לכדורגל בישראל
* [https://www.maccabi-tlv.co.il/past-players/1010/מנשה-שמעונוב/#content מנשה שמעונוב], באתר הרשמי של מכבי תל אביב
* [http://www.maccabi-tlv.co.il/2017/11/מועדון-שחקני-העבר-מנשה-שמעונוב/ מנשה שמעונוב], במועדון שחקני העבר של מכבי תל אביב

קטגוריה:בלמי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני נבחרת ישראל
קטגוריה:כדורגלני מכבי תל אביב
קטגוריה:כדורגלני הפועל אשדוד
קטגוריה:ישראלים שנולדו ב-1963
הר קרואופוט

הר קרואופוט (באנגלית: Crowfoot Mountain) הוא הר בשטח הפארק הלאומי באנף, בהרי הרוקי הקנדיים, בפרובינציית אלברטה שבקנדה. גובהו של ההר 3,055 מטרים. בחלקו הצפוני המזרחי של ההר ממוקם קרחון קרואופוט.
== היסטוריה ==
שמו של ההר ניתן לו בשנת 1959 והוא נקרא על שם קרחון קרואופוט שעל ההר. הקרחון נקרא על שם צורתו המקורית של הקרחון, עת היו לו שלוש אונות, אשר יצרו צורה של רגל של עורב בת שלוש אצבעות ("קרואו פוט" = רגל של עורב); (בשל התחממות כדור הארץ נמסה אחת מאונות הקרחון).

הראשונים שטיפסו על ההר היו אי. קרומוול (E. Cromwell), וג'י. אנגלהרד (G. Engelhard) בשנת 1950.

== קישורים חיצוניים ==

* [https://bivouac.com//MtnPg.asp?MtnId=1685 מידע על ההר]
* [https://web.archive.org/web/20171201042343/https://peakware.com/peaks.php?pk=3373 תיאור ההר באתר peakware]
* [https://www.mountain-forecast.com/peaks/Crowfoot-Mountain-Alberta נתוני מזג האוויר לאזור הר]
* [https://www.yr.no/place/Canada/British_Columbia/Crowfoot_Mountain/ תחזית מזג אוויר להר קרואופוט]
* [https://web.archive.org/web/20170923012849/http://www.explor8ion.com/vern/ski/crowfoot.html תמונות ההר]
* [http://www.kamloopstrails.net/crowfoot-mountain/ מסלולי הליכה באזור ההר]

==הערות שוליים==

קרואופוט
קטגוריה:הפארק הלאומי באנף
הר אנדרומדה (אלברטה)

הר אנדרומדה (באנגלית: Mount Andromeda) הוא הר הממוקם בשטח שדה הקרח קולומביה על הגבול בין הפארק הלאומי באנף, והפארק הלאומי ג'ספר, בהרי הרוקי הקנדיים, בשטח פרובינציית אלברטה שבקנדה. ניתן לראות את ההר מהכביש המהיר אייספילדס, והוא ממוקם דרומית מערבית להר אתבסקה, בסמוך למעבר סונואפטה.
גובהו של ההר 3,450 מטרים, והוא ההר ה-20 בגובהו באלברטה.

שמו של הר אנדרומדה ניתן לו בשנת 1938 על ידי רקס גיבסון (Rex Gibson), הנשיא לשעבר של המועדון האלפיני של קנדה על שם אנדרומדה, אשתו של פרסאוס במיתולוגיה היוונית.

הראשונים שטיפסו על ההר היו וו. ר. היינסוורת' (W.R. Hainsworth), ג'י. פ. לימן (J.F. Lehmann), ו-מ. מ. סטרומיה (M.M. Strumia) בשנת 1930.

== קישורים חיצוניים ==

* [https://web.archive.org/web/20111029010341/http://www.peakfinder.com/peakfinder.ASP?PeakName=mount+andromeda מידע על ההר באתר peakfinder]

==הערות שוליים==

קטגוריה:הפארק הלאומי באנף
קטגוריה:הפארק הלאומי ג'ספר
אנדרומדה
הר אנדרומדה (איי סנדוויץ' הדרומיים)

מפת איי סנדוויץ' הדרומיים

הר אנדרומדה (באנגלית: Mount Andromeda) הוא הר שגובהו 549 מטרים, המוקם באיי קנדלמאס, באיי סנדוויץ' הדרומיים.

==היסטוריה==
===מקור השם===
שמו של ההר ניתן לו על ידי ועידת שמות האתרים האנטארקטית של הממלכה המאוחדת בשנת 1971, לצד הר פרסאוס הסמוך, שניהם על שם גיבורי המיתולוגיה היוונית פרסאוס ואנדרומדה.

==קישורים חיצוניים==
* [https://www.mountain-forecast.com/peaks/Mount-Andromeda-South-Sandwich-Islands תחזית מזג אוויר להר אנדרומדה]
* [https://mapcarta.com/33920912/Map תמונת לוויין של ההר]

==הערות שוליים==

קטגוריה:איי ג'ורג'יה הדרומית ואיי סנדוויץ' הדרומיים
דוד זיגמן

דוד זיגמן (נולד ב-1964) הוא פזמונאי ישראלי הנחשב לאחד היוצרים הפוריים בזמר המזרחי. כותב גם לזמר החסידי והחרדי.

==ביוגרפיה==
דוד זיגמן גדל במעברת ג'סי כהן בחולון, בן להורים ניצולי השואה, במשפחה מעוטת יכולת בת חמישה ילדים. הוא נחשב לילד מרדן, ובגיל צעיר נפלט ממערכת החינוך ונשלח לגור בקיבוץ הזורע. שם, בגיל 16, התקרב לדת והחל חזרה בתשובה. הוא נישא והיה אב לשלוש בנות, ועבר להתגורר במרכז הארץ. עבד בעבודות שונות, בהן סידור פרחים בבתי קירור, הובלות ושיפוצים.

בתחילת שנות ה-90, בעת שהיה מובטל, עזר לחבר לבנות אולפן הקלטות. כשהגיע למקום הזמר איציק קלה, אז בתקופת משבר בקריירה, ובידו לחן טורקי שלא נמצאו לו מילים מתאימות, הציע זיגמן לכתוב לו מילים. לאחר שנשללו טקסטים אחרים שהוצעו, הוחלט לתת לו הזדמנות. השיר, "בי נשבעתי", היה ללהיט, הביא לחזרתו של איציק קלה ופתח בפני זיגמן קריירה חדשה. בעקבות זאת הגיעו אליו פניות רבות של מוזיקאים, ובמקביל החל להתפרנס מחנות מכולת שפתח. באותה תקופה הוא כתב כמה שירים לחיים אל. בשנת 1995, כתב את מרבית שירי אלבום הבכורה של שרית חדד, ניצוץ החיים. ביניהם השיר "שלום חבר", שהיה דואט של חדד עם מייק שריף. בשנת 1997, כתב עבור זהבה בן את השיר "הוא פגע בי אמא", שיצא מחדש בשנת 2013, ובוצע על ידי מרגלית צנעני ובן.

שירו הראשון של זיגמן במצעדי הפזמונים היה גם המצליח ביותר: "כמו סינדרלה", בביצועה של שרית חדד, הגיע למקום השני במצעד השנתי של תשנ"ט-1999 (חדד גם קטפה באותה שנה את תואר זמרת השנה של קול ישראל). אלבומה כמו סינדרלה, שנפתח בשיר, יצא באותה שנה וזכה להצלחה רבה. לאלבום הבא של חדד, לעשות מה שבא לי (2000), כתב זיגמן ארבעה שירים, שהמפורסם בהם הוא השיר שנתן לאלבום את שמו. באותה שנה יצא אלבומה של זהבה בן מלך אמיתי, ובו שני שירים שכתב זיגמן, ששוב הגיעו למצעד השנתי: "מלך אמיתי" ו"להשתגע".
שירו האחרון של זיגמן שהגיע למצעדי הפזמונים היה "אני אוהב אותך", שכתב לאלבומו של קובי פרץ "משוגע עלייך" (2004). בשנת 2002 כתב והלחין יחד עם שרית חדד שיר לוועדה שבחרה את השיר לאירוויזיון. השיר הגיע למקום השלישי ולא נבחר.

עוד מלהיטיו של זיגמן: "נדרתי נדר" של משה כהן (1991), "מאוהב בגשם" של עופר לוי (באלבומו "אוהב לחיות", 1993), "שביל האושר" של תמיר גל (שיר הנושא של אלבומו הראשון), "את כמו אש" של קובי פרץ (באלבומו "את כמו אש", 1995), "צינגלה" של תומר חן, "גשם טפטף" של מושיק עפיה (שיר הנושא של אלבומו הראשון, 1995).

בשנת 2011 כתב עבור שרית חדד וניקוס ורטיס את השיר "משחק החיים".

==קישורים חיצוניים==

* 
* 
* 
* יעקב אוחנה, נתי לוי שני, [http://tribona.co.il/היוצר-דוד-זיגמן-בן-לניצולי-שואה-ראיון דוד זיגמן: "אבי נזרק מקרון הרכבת וניצל"], אתר "בטריבונה", 28 באפריל 2014

==הערות שוליים==

קטגוריה:פזמונאים ישראלים
קטגוריה:מוזיקה מזרחית
קטגוריה:אמנים ישראלים שחזרו בתשובה
קטגוריה:ישראלים שנולדו ב-1964
רחוב לאפונסקאיה

רחוב לאפונסקאיה (ברוסית: Лафо́нская улица) הוא רחוב במרכז סנקט פטרבורג, המחבר את רחוב יארוסלבל עם שדרת סמולני לסמטת טאבריד. מהווה את המשכו של רחוב בונץ'-ברוייביץ'.

== היסטוריה ==
בתוכנית העיר משנת 1798 סומן הרחוב בשם רחוב המנזר (Монастырская улица) ורחוב בית התמחוי (Богадельная улица). השם הראשון ניתן על שם מנזר סמולני, השם השני על שם בית התמחוי ששכן בבית מספר 3. השם האחרון שימש כשם הרחוב עד 1822.

משנת 1810 ועד 1829 נקרא בשם רחוב פשצ'נאיה (Пещаная улица). באותה עת הרחוב השתרע מככר ראסטרלי ועד לרחוב קירוצ'נאיה, כולל החלק המודרני של שדרות סובורוב. בחלק מהרחוב, באזור שדרות סובורוב, השם נותר שמו עד שנת 1798.

מ-1821 ועד 1849 — רחוב החול (Песочная улица) ועד 1858 — סמטת החול (Песочный переулок). בתוכנית משנת 1821, השם היה חלק מהרחוב המודרני של רחוב הדיקטטורה של הפרוליטריון. 

ב-14 ביולי 1859 רחוב החול התחבר עם רחוב יארוסלבל ומספור הבתים השתנה בכיוון ההפוך מכפי שהיה קודם.

משנת 1836 עד 1846 — הרחוב הפך לרחוב החול 1 כדי להבדילו משאר חלקי הרחוב. מ-1860 עד 1864 נכלל הסמטה ברחוב אורל. ב-30 ביולי 1864 קיבל את השם רחוב לאפונסקאיה לכבוד מאה שנה לתחילת פעילותה של סופיה דה לאפון שעמדה בראש מכון סמולני, שהוקם ב-1764 על ידי הקיסרית יקטרינה השנייה כמוסד חינוכי עבור נשות העיר, לאפון ניהלה את המכון במשך 33 שנים.

מ-15 בדצמבר 1952 עד ה-17 באוגוסט 2017 הרחוב נקרא בשם רחוב הדיקטטורה של הפרוליטריון על שם ככר הדיקטטורה של הפרוליטריון הסמוך. בעבר נקרא הרחוב בשם לאפונסקאיה במשך כמעט מאה שנים והוחזר בצו מינהל העיר של סנקט פטרבורג מספר 695.

== אתרים ראויים לציון ==
* בית 1 — הגימנסיה ה-157 שקרויה על שם הנסיכה מאולדנבורג
* בית 2 — בית ממשלת מחוז לנינגרד
* בית 5 — הקונסוליה של הממלכה המאוחדת.

==קישורים חיצוניים==

==הערות שוליים==

ל
יחסי ארצות הברית – טג'יקיסטן

יחסי ארצות הברית–טג'יקיסטן הם היחסים בילטרליים בין ארצות הברית לבין טג'יקיסטן, המתקיימים משנת 1992.

על פי הדו"ח המנהיגות גלובלית של ארצות הברית, 44% מהטג'יקים מרוצים ממדיניותה של ארצות הברית, 38% לא מרוצים ו-18% לא ברורה עמדתם.

== היסטוריה ==
ארצות הברית מסייעת לטג'יקיסטן בפיתוח כלכלי, ומסייעת לה להתאושש ממלחמת האזרחים שהתקיימה בה. ארצות הברית ממקדת את מאמציה בסיוע הומניטרי, אך היא מכוונת למטרות רחבות יותר של דמוקרטיה ורפורמות כלכליות במדינה.

היחסים בין המדינות התפתחו במידה ניכרת מאז ה-11 בספטמבר 2001, והיחסים כוללים שיתוף פעולה בתחומים כגון לחימה בסמים, מלחמה בטרור, ועידוד הצמיחה והיציבות. לאור נסיגת הכוחות הרוסים בגבול פקיסטן–אפגניסטן, ממשלת ארצות הברית מובילה מאמץ בינלאומי לשמירה על השלמות הטריטוריאלית של טג'יקיסטן, למנוע מעבר של סמים, או טכנולוגיה הקשורה לנשק להשמדה המונית, ותמיכה ביציבות ובשלווה בטג'יקיסטן, על מנת למנוע את התפשטות ההשפעה ופעילויות של קבוצות קיצוניות וטרוריסטים במדינה.
הנשיא הטג'יקי [[אמומאלי רחמון בפגישה עם נשיא ארצות הברית ברק אובמה והגברת הראשונה מישל אובמה בניו יורק בספטמבר 2009.]]
האמריקנים המשיכו לסייע לטג'יקיסטן בביצוע הרפורמות הכלכליות והשתלבות רחבה יותר בשוק העולמי, ואף סייעו לה בצירופה לארגון הסחר העולמי (WTO). טג 'יקיסטן תמכה באופן נלהב בארצות הברית במאמצים במלחמה בטרור ובקידום השלום והיציבות אפגניסטן.
שגרירות [[טג'יקיסטן בוושינגטון]]
ארצות הברית מימנה 36 מיליון דולר לבניית גשר מעל נהר פאנג' המחבר את שר חאן בנדר באפגניסטן עם ניז'ני פייאנז' בטג'יקיסטן, ומאפשר תובלה של יותר מ-150 משאיות או 1,000 מכוניות מדי יום. הגשר משפר את המצב הכלכלי ואת ההזדמנויות העסקיות משני צידי הנהר, ומאפשר מעבר סחורות ואנשים בקלות רבה יותר. בצד האפגני, כביש הגשר מתחבר לכביש הטבעת באפגניסטן, אשר נבנה בסיוע בינלאומי, בעיקר באמצעות הבנק לפיתוח אסיה.

ארצות הברית הכירה בטג'יקיסטן ב-25 בדצמבר 1991, יום לאחר קריסת ברית המועצות, ופתחה שגרירות באופן זמני במלון בבירה דושנבה במרץ 1992. לאחר הפיגועים בשגרירויות ארצות הברית באפריקה בשנת 1998, הועברה השגרירות באופן זמני לאלמטי, קזחסטן, בשל הגברת תקני האבטחה בשגרירויות. ביולי 2006 חזרה השגרירות לדושנבה, לאחר שנבנה בה מתחם מתאים עבור השגרירות.

== קישורים חיצוניים ==

* [https://history.state.gov/countries/tajikistan ההיסטוריה של יחסי ארצות הברית–טג'יקיסטן]

== הערות שוליים ==
נמל התעופה הבין-לאומי פלאטוב

נמל התעופה הבין-לאומי פלאטוב (ברוסית: Международный аэропорт Платов) הוא נמל תעופה בינלאומי במרחק 29 ק"מ מהעיר רוסטוב על הדון. ממוקם באזור אקסאי שבמחוז רוסטוב, ליד הכפר גרושבסקאיה (4 ק"מ צפונית ממנו), סמוך לכביש הפדרלי המהיר M-4.

מיקום נמל התעופה ספג ביקורת רבה בשל אי ההתאמה עקב מספר גדול של ימי ערפל ומיקום מסלול ההמראה בצורה לא אופטימלית ביחס לרוח הנושבת באזור.
== שם ==
מתחילה, נמל התעופה כונה בשם "דרום" (יוז'ני, Южный). במסגרת הצבעה מאורגנת שנערכה על ידי ממשלת מחוז רוסטוב רבים צידדו בשם "פלאטוב" (40%) על שמו של מאטוויי פלאטוב (מי שכיהן בתור הטמאן של הקוזאקים של דון, בתקופת האימפריה הרוסית). אפשרויות אחרות היו — "רוסטוב-על-דון" ו"דרום" — 34% ו-27% בהתאמה.

ב-20 בינואר 2017 ממשלת הפדרציה הרוסית אישרה רשמית את הענקת השם "פלאטוב".

== הפרויקט ==
בשלב הראשון תוכננה בניית בית נתיבות בשטח של 50 אלף מ"ר וקיבולת שנתית של אלפיים נוסעים לשעה ו-5 מיליון נוסעים בשנה, בטרמינל יהיו שבעה גשרי עליה למטוס, מספר היציאות של מעבורת אוטובוסים — 10. שדה התעופה יהיה מסוגל לקבל כמעט את כל סוגי כלי הטיס הקיימים. בנוסף, הוקם מסוף מטענים, עם שטח של 5,200 מ"ר וייבנה חניון עבור 2,500 מכוניות. לנמל התעופה מסלול טיסה יחיד ואורכו הוא 3,600 על 45 מטרים.

== נגישות ==
שדה התעופה מחובר מצפון לכביש העוקף את העיר רוסטוב ומוביל לכביש הפדרלי המהיר M-4 "דון". בעתיד ייתכן שתיבנה מסילת ברזל שתחבר את נמל התעופה עם העיר רוסטוב על הדון.

== אבטחה ==
כנמל תעופה מודרני פלאטוב יהווה לנמל תעופה הטוב ביותר ברוסיה במונחים של ביטחון התחבורה. במקום מופעל הציוד המודרני ביותר המשמשים לבדיקת הנוסעים, ותקני הבטיחות מותאמים לדרישות הקונפדרציה האירופית לתעופה אזרחית. לצורך בדיקת מטענים צוות נמל התעופה משתמש בטומוגרפיה מתוצרת היצרן האמריקאי Morpho Detection. מסוע המטען מאפשר לבדוק 1,800 מזוודות בשעה.

== היסטוריה ==
בנייתו של שדה התעופה החלה ב-2014, והסתיימה ביולי 2017, הזמנה והעברת הטיסות אליו מתוכננים להתבצע ביום אחד, 1 בדצמבר 2017. פרויקט הבנייה נכלל בתוכנית הפדרלית להכנות לקראת אליפות העולם בכדורגל 2018, כמו כחלק מתוכנית הייעוד הפדרלית "פיתוח מערכת התחבורה של רוסיה (2010-2020). המשקיע והבעלים של המסוף הוא חברת ההחזקות "נמלי התעופה האזוריים" (Аэропорты Регионов).

מטוס ראשון נחת ב-18 בנובמבר 2017.

מה-1 במרץ 2018 משמש כנמל התעופה היחיד של מחוז רוסטוב לאחר שנמל התעופה רוסטוב על הדון נסגר ושטחו הופנה לבניית מגדלי מגורים.

== גלריית תמונות ==
<gallery widths="180" heights="150">
File:Строительство аэропорта "Южный".jpg|אתר הבנייה, מאי 2015
|הבנייה בנובמבר 2015
File:Строительство аэропорта "Южный". Январь 2016.jpg|הבנייה בינואר 2016
|הבנייה בינואר 2017
File:Platov-Aero (1).jpg|בית הנתיבות, נובמבר 2017
</gallery>

== קישורים חיצוניים ==

* 

==הערות שוליים==

פלאטוב
פלאטוב
קטגוריה:2017 ברוסיה
יחסי טג'יקיסטן–רוסיה

יחסי טג'יקיסטן–רוסיה היא מערכת היחסים הבילטרלית בין הפדרציה הרוסית וטג'יקיסטן.

==סקירה כללית==
דמיטרי מדבדב בטג'יקיסטן בספטמבר 2011.
במאה ה-19, האימפריה הרוסית החלה להתפשט לכיוון מרכז אסיה במהלך המשחק הגדול והשתלטה בין היתר על טג'יקיסטן. לאחר המהפכה הרוסית בשנת 1917 הממשלה הסובייטית החלה בפעולות שונות של מאבק בדת תוך כדי ניסיון לגרום לתהליך של חילון נרחב בקרב תושבי מרכז אסיה. מוסלמים, יהודים ונוצרים כאחת סבלו מרדיפות דתיות ומסגדים, כנסיות ובתי כנסת רבים נסגרו.

בשנת 1924 הוקמה האוטונומיה הטג'יקית הסובייטית כחלק מרפובליקה הסובייטית הסוציאליסטית האוזבקית אך בשנת 1929 היא הפכה לרפובליקה הסובייטית הסוציאליסטית הטג'יקית. הערים סמרקנד ובוכרה, למרות שרוב אוכלוסייתן הם טג'יקים השתייכו לאוטונומיה האוזבקית הסובייטית.

בשנת 1991 התפרקה ברית המועצות וטג'יקיסטן הפכה למדינה עצמאית.

שתי המדינות הם בעלות ברית קרובות וחברות בארגון שאנגחאי לשיתוף פעולה, ברית צבאית שהוקמה על ידי ארגון האמנה לביטחון משותף, של חבר המדינות. טג'יקיסטן מארחת יחידות צבאיות ותשתיות רוסיות במרכז אסיה. טג'יקיסטן ורוסיה גם משתפות פעולה באופן הדוק בסוגיות הנוגעות לאפגניסטן, ושותפות למלחמה בטרור, ללחימה בסמים, ובמבצעי מודיעין.

טג'יקיסטן תלויה מאוד בהכנסות שמגיעות מרוסיה, וב-2012, קיבלה סך של 3.595 מיליארד דולר בהעברות מהגרים, המהווים קצת יותר מ-48% מהתמ"ג שלה. כ-1.5 מיליון טג'יקים עובדים בחו"ל, ורובם עובדים ברוסיה.

==יחסים דיפלומטיים==
רוסיה מחזיקה בטג'יקיסטן שגרירות בדושנבה וקונסוליה כללית בח'וג'נד, ואילו טג'יקיסטן מחזיקה ברוסיה שגרירות במוסקבה, ו-6 קונסוליות במוסקבה, קרסנודאר, נובוסיבירסק, סנקט פטרבורג, אופה ויקטרינבורג.

== קישורים חיצוניים ==

* [http://www.mid.ru/ns-rsng.nsf/strana?OpenView&Start=1&Count=30&Expand=8#8 יחסי רוסיה-טג'יקיסטן במשרד החוץ הרוסי] 

== הערות שוליים ==
מחבטן

מַחְבְּטָן (שם מדעי: Taeniura) הוא סוג של בטאי ממשפחת הטריגוניים. הסוג כולל את המינים:
* מחבטן אוקייני (Taeniura lessoni)
* מחבטן הספירים (Taeniura lymma)
* טריגון שחור-נקודות (Taeniura meyeni)
* מַחְבְּטָן אָפֹר (Taeniura grabata)

המינים בסוג זה חיים לאורך חופים בכל האוקיינוסים.

== קישורים חיצוניים ==

==הערות שוליים==

קטגוריה:בעלי חיים שתוארו ב-1837
קטגוריה:טקסונים שתוארו בידי יוהנס פטר מילר
קטגוריה:טריגוניים
סאני קריס

ויליאם "סאני" קריס (23 באוקטובר 1927 - 19 בנובמבר 1977) היה מוזיקאי ג'אז אמריקאי. קריס היה סקסופוניסט אלט בולט בתקופת הבי בופ, וכמו נגנים רבים הושפע רבות מצ'ארלי פארקר.

== שנים ראשונות ==
ויליאם קריס נולד בממפיס, טנסי ועבר ללוס אנג'לס בגיל 15. קריס ניגן במספר להקות, ביניהן זו של הווארד מק'גי, בה ניגן גם צ'ארלי פארקר.

קריס פיתח סגנון משלו, תמציתי ובלוזי בתקופה זו, ולמרות שסגנונו הבסיסי לא השתנה מהותית, הטכניקה שלו המשיכה להתפתח. קריס המשיך לנדוד בין להקות והקליט, בין היתר עם ג'וני אוטיס ובילי אקסטיין.

==התפתחות הקריירה==
פריצתו הגדולה של קריס הגיעה ב-1947, בכמה ג'אם סשנז שאורגנו על ידי האמרגן נורמן גרנאז. ב-1956 חתם עם ”תקליטי אימפריאל” מניו יורק והקליט כמה אלבומים ביניהם "Jazz U.S.A", "Go Man!" וסאני קריס מנגן קול פורטר, יחד עם הפסנתרן סאני קלארק. קריס הקליט גם את האלבום "At the Crossroads" עם הפסנתרן וינטון קלי.

ב-1965 חתם קריס בחברת Prestige והמשיך להקליט  אלבומים שהתבססו בעיקר על סגנון ההארד בופ וזכו לשבחים. עבודותיו המאוחרות הופיעו בחברות "Muse" ו"אימפולס!".

==מותו==
ב-1977, קריס חלה בסרטן הקיבה, מחלה שהובילה להתאבדותו בירייה.

==קישורים חיצוניים==

קטגוריה:נגני ג'אז: סקסופוניסטים
קטגוריה:נגני בי בופ
קטגוריה:מוזיקאים אמריקאים
קטגוריה:אמריקאים שנולדו ב-1927
קטגוריה:אמריקאים שנפטרו ב-1977
הר אידית'

הר אידית (באנגלית: Mount Edith) הוא הר הממוקם לצד עמק נהר בואו, בשטח הפארק הלאומי באנף, בהרי הרוקי הקנדיים, בפרובינציית אלברטה שבקנדה. ההר ממוקם ברכס סואובק וגובהו 2,554 מטרים מעל פני הים. 

להר שלוש פסגות (דרום, מרכז, צפון) הדרומית היא הגבוהה ביותר ואחריה מרכז וצפון בגובהן בהתאמה. פסגות ההר עשויות אבן גיר.

==היסטוריה==
===מקור השם===
שמו של ההר ניתן לו בשנת 1886 והוא נקרא על שם אידית' אורד (Edith Orde) המזכירה של ליידי אגנס מקדולנד, אשתו השנייה של ראש ממשלת קנדה הראשון ג'ון אלכסנדר מקדונלד. שמו של הר אידית' וכן של הר לואיס והר פיפי ניתנו באותו יום בשנת 1886, עת שראש ממשלת קנדה, סר ג'ון מקדולנד ורעייתו, וכן המזכירה שלה והכלב שלה פיפי טיילו בהרים, לציון השלמת בניית מסילת הרכבת הקנדית פסיפית. לואיס סטיוארט (Louis Stewart) בנו של מנהל הפארק הלאומי לקח את אידית' ואת כלבתה פיפי לטייל בהרים, וכאשר הם טיפסו על מעבר אידית', הם ראו את שלוש הפסגות, וסטיוארט קרא לפסגות על שמו, על שם אידית' ועל שם הכלבה שלה.

===הטיפוס על ההר===
הראשונים שטפסו על ההר היו ג'י. נורמן קולי (J. Norman Collie), ופי. סטיבנס (P. Stevens) אשר עשו זאת בשנת 1900.

==קישורים חיצוניים==

* [http://www4.rncan.gc.ca/search-place-names/unique.php?id=IAFVD&output=xml הר אידית' באתר פארקי קנדה]
* [https://bivouac.com//MtnPg.asp?MtnId=1523 מידע על ההר וההיסטוריה שלו]
* [https://web.archive.org/web/20160303230710/http://peakfinder.com/peakfinder.asp?PeakName=Mount+Edith הר אידית' באתר peakfinder]

==הערות שוליים==

קטגוריה:אלברטה: הרים
קטגוריה:הפארק הלאומי באנף
הר לואיס

הר לואיס (באנגלית: Mount Louis) הוא ההר ממוקם בדרום-מזרח הפארק הלאומי באנף, בהרי הרוקי הקנדיים, בפרובינציית אלברטה שבקנדה. ההר מהווה חלק מרכס סואובק, וגובהו 2,682 מטרים.

==היסטוריה==
===שמו של הר===
ההר נקרא בשנת 1886 אחרי לואיס ב. סטיוארט (Louis Stewart). שמם של הר לואיס, הר אידית' והר פיפי ניתנו באותו יום בשנת 1886, עת שראש ממשלת קנדה, סר ג'ון מקדולנד ורעייתו, וכן המזכירה שלה והכלב שלה פיפי טיילו בהרים, לציון השלמת בניית מסילת הרכבת הקנדית פסיפית. לואיס סטיוארט בנו של מנהל הפארק הלאומי לקח את אידית' וכת כלבתה פיפי לטייל בהרים, וכאשר הם טיפסו על מעבר אידית', הם ראו את שלוש הפסגות, וסטיוארט קרא לפסגות על שמו, על שם אידית' ועל שם הכלבה שלה.

===הטיפוס על ההר===
הראשונים שטיפסו על ההר היו קונרד קיין, ואלברט ה. מקארתי, (Albert H. McCarthy) ביום רביעי, ה-19 ביולי 1916.

==קישורים חיצוניים==

* [https://web.archive.org/web/20171109075301/http://www.peakfinder.com/peakfinder.asp?PeakName=Mount+Louis מידע על ההר וההיסטוריה של ההר, באתר peakfinder]
* 	
* [https://www.mountainproject.com/area/110824097/mount-louis תיאור טיפוס על הר לואיס]
* [https://www.mountain-forecast.com/peaks/Mount-Louis מזג האוויר על הר לואיס, ותחזית מזג האוויר להר]

==הערות שוליים==

קטגוריה:אלברטה: הרים
קטגוריה:הפארק הלאומי באנף
CQD

CQD () הוא אחד מאותות המצוקה הראשונים בהם נעשה שימוש המורכב מהאותיות C Q D שנות השימוש בהם הקוד פעל הם מתחילת 1904 עד שנת 1908 ברדיו באמצעות שפת מורס ושימוש במכשיר הטלגרף. השימוש באות חירום זה הוכרז ב-7 בינואר 1904 על ידי חברת מרקוני תקשורת ימית בינלאומית הבריטית, ונכנס לשימוש במתקני החברה החל מה-1 בפברואר של שנת 1904, ובשנת 1908 החולף עם האות החירום החדש: SOS.

== משמעות השם ==
משמעות הקוד הייתה זהה מאוד למשמעות קוד החירום SOS, שניהם היו בכוונה לשלוח אות מצוקה לסכנת חיים מיידית לנמצאים על כלי הטיס או על כלי השיט, כל השומע קריאה זו נדרש להגיע לעזרה מיידית.

מקובל לחשוב כי משמעות המילים CQD הם ראשי תיבות של Come Quick, Distress (באנגלית: בואו מהר, מצוקה) או Come Quick, Danger (באנגלית: בואו מהר, סכנה). הוסכם שסימן זה הוא קל לשימוש וקל לזיכרון בידי חובבן ובליווי הפרעות.
תוכן משותף עם הקוד CQD והקוד SOS, היה הוא משודר כאות בודדת ולא כשלושה אותות נפרדים.
אות ה־CQD לא היה תקף זמן רב, בכינוס הבינלאומי בברלין ב-1906 התקן הגרמני של SOS אומץ, ואושר בשנת 1908. אות ה-CQD היה בשימוש לעוד כמה מספר שנים.
שימוש בקוד זה הפך למוכר לאחר שאושר ב-1908 הקוד SOS, בידי משדרים באוניות בריטיות לרוב לשנת 1912, רובם של חברת: "וייט סטאר ליין".

== שימוש ==
ההצלה המשמעותית הראשונה בשימוש קוד זה התרחשה בינואר 1909, כאשר כ-1500 איש ניצלו מההתנגשויות הספינות ריפבליק ופלורידה על ידי הבאלטיק ששמעה את איתות ה-CQD.

ב-15 באפריל שנת 1912, אוניית הנוסעים הבריטית, טיטניק שלחה את הקוד CQD לספנות אחרות לאחר התנגשותם בקרחון בשימוש בקוד מורס כדי לבקש עזרה ולהציל את האנשים הנמצאים על הספינה, יותר מאוחר הוצע שימוש בקוד החירום החדש: SOS
משום שחשבו שכך השדרנים באוניות האחרות יזהו את האות שטיטניק שולחת. לאחר זמן מה, האוניות שקלטו את הקוד היו: "קרפטיה", "מאונט טמפל", "פרנקפורט", ו"אולימפיק" אשר דיווחו לרב-חובל שלהם לנסוע לכיוון האונייה טיטניק.
"קרפטיה" שהייתה הקרובה מביניהם, הייתה במרחק של 58 מיילים ימיים מהאונייה טיטניק
השדרן שהיה באונייה "קרפטיה" דיווח לרב-חובל שלו, ורב-החובל הורה להגביר למלוא המהירות שהייתה כ-17 קשר, ואמרה שתגיע תוך כ-4 שעות.

קטגוריה:חובבות רדיו
קטגוריה:אותות מצוקה
אלכסיי ורלאמוב

אלכסיי ניקולאייביץ' ורלאמוב (ברוסית: Алексе́й Никола́евич Варла́мов, נולד ב-23 ביוני 1963 במוסקבה) הוא פילולוג, סופר והיסטוריון של הספרות רוסי, שכתב, בין השאר, ביוגרפיות של סופרים רוסים מן המאה ה-20.

==ביוגרפיה==
אלכסיי ורלאמוב נולד במוסקבה בשנת 1963. הוא למד בפקולטה לפילולוגיה באוניברסיטה הממלכתית של מוסקבה, בה סיים דוקטורט ומלמד כעת כפרופסור לספרות הרוסית מהמחצית הראשונה של המאה ה-20. עבודת הדוקטור שלו דנה ב"חיים ויצירה ביומן ובפרוזה האמנותית של פרישבין".
עם מוריו האהובים נמנו ורה בלופשקובה, מיאיל פאנוב וניקיטה טולסטוי.

ורלאמוב הוא חבר באיגוד הסופרים של רוסיה החל משנת 1993, מנחה סמינר במכון לספרות ע"ש גורקי, וכותב במגזינים ספרותיים שונים. הוא נמנה עם חברי חבר השופטים שלה פרס יסנאיה פוליאנה לספרות.
בעבר לימד ורלאמוב כפרופסור אורח באוניברסיטת איווה.

ורלאמוב פרסם לראשונה בשנת 1987 בירחון "אוקטיאבר" את הסיפור Тараканы "מקקים". אולם תהילתו באה עם הנובלה "אידיוט" וזכה פרסים רבים על ספרו "הלידה".
ורלאמוב כתב ביוגרפיות של כמה סופרים רוסים מפורסמים: מיכאיל פרישבין, אלכסנדר גרין, אלכסיי ניקולאייביץ' טולסטוי, מיכאיל בולגקוב, אנדריי פלטונוב.

==פרסים ואותות הוקרה==
*1995 - הפרס "אנטיבוקר" על ספרו "הלידה"
*1995 - פרס המגזין "אוקטיאבר"
*2006 - הפרס סולז'ניצין
*2007 - הפרס "הספר הגדול", מקום שני, (רוסיה) על הביוגרפיה של אלכסיי ניקולאייביץ' טולסטוי
*2013 - פרס "הקדושים קיריל ומתוד" של הפטריארכיה האורתודוקסית הרוסית

==מבחר ספרים==
*1995 - Рождение "הלידה" - נובלה - זכה בפרס "אנטיבוקר"
*1995 - Лох "מטומטם"
*1997 - Затонувший ковчег "התיבה הטובעת"
*1997 - Дом в деревне - "בית בכפר" - סיפור קצר
*1999 - Купол (הכיפה) - נובלה
*2000 - Купавна (קופאבנה) - נובלה
*2005 - Вальдес (ואלדס) סיפור קצר
*2006 - אלכסיי טולסטוי
*2008 - פרישבין - ביוגרפיה
*2008 - אלכסנדר גרין - ביוגרפיה
*2008 - מיכאיל בולגקוב
*גריגורי רספוטין - ביוגרפיה
*וסילי שוקשין - ביוגרפיה

==קישורים חיצוניים==

* 
* [http://magazines.russ.ru/authors/v/avarlamov סיפורים, קטעים ומאמרים במגזינים ספרותיים]
* [https://ria.ru/online/20070919/79577984.html ריאיון עם הסופר ברוסית באתר RIA]
* [http://www.vremya.ru/2006/39/10/146976.html כתבה בעיתון ורמיה, 2006]

קטגוריה:סופרים רוסים
קטגוריה:רוסים שנולדו ב-1963
קובי זריהן

יעקב (קובי) זריהן הוא קצין בדרגת תת-ניצב במשטרת ישראל, המכהן כראש חטיבת המודיעין באגף החקירות והמודיעין.

==ביוגרפיה==
זריהן שירת במשטרת ישראל במטה מחוז ירושלים ושימש ראש מדור איסוף בחטיבת המודיעין. ב-2007 מונה למפקד זרוע חשיפה ביאחב"ל. לאחר מכן שימש קצין המודיעין של מחוז ירושלים. במאי 2010 מונה לקצין המודיעין של יחידת להב 433.

באוגוסט 2016 קודם לדרגת תת-ניצב ומונה לראש חטיבת המודיעין באגף החקירות והמודיעין.
== חיים אישיים והשכלה ==
זריהן נשוי (בשנית) ואב לחמישה. הוא בעל 2 תארים ראשונים (משפטים והיסטוריה של המזה"ת) ובעל תואר שני בהיסטוריה של המזרח התיכון. בוגר מחזור 2020 של תוכנית המנהיגות הבכירה של קרן וקסנר.

==קישורים חיצוניים==
*[https://www.police.gov.il/articlePage.aspx?aid=5610 טקס הענקת מינויים חדשים לקצינים בכירים], אתר משטרת ישראל 25 באוגוסט 2016

קטגוריה:תתי-ניצבים במשטרת ישראל
קטגוריה:קציני משטרת ישראל בוגרי תוכנית המנהיגות הבכירה של קרן וקסנר
קטגוריה:ישראלים שנולדו במאה ה-20
צדפת ענק

מפתח השריון של הצדפה
צדפת ענק (שם מדעי: Tridacna gigas) היא מין של צדפה, נחשבת כצדפה הגדולה ביותר בעולם. תפוצתה בשוניות אלמוגים רדודות בדרום האוקיינוס השקט ובאוקיינוס ההודי. היא מצויה בסכנת הכחדה. צדפה זו היא חלק מבני הסוג Tridacna שמיניו מכונים "צדפות ענק".

בעבר חשבו שהצדפה יכולה להיפתח ולהיסגר על צוללנים לא זהירים. כיום יודעים שזו אגדה ושריון הצדפה נסגר רק למטרות הגנה וגם נסגר מאוד באיטיות ולא יכול לפגוע באדם.

==מאפיינים==
אורכה של הצדפה יכול להגיע ל-120 ס"מ ומשקלה ליותר מ-200 ק"ג והיא הגדולה בכל מיני הצדפות. הפרטים הגדולים ביותר הגיעו לאורך 137 ס"מ והגיעו למשקל של 340 ק"ג. צדפה גדולה יכולה לחיות מעל 100 שנה והיא מבין חסרי החוליות מאריכי הימים ביותר. לצדפה שריון ענקי הנפתח לאיטו ובתוכו גלימה גדולה בעלת 4–5 קפלים בצבעים סגול וכחול ולעיתים גם כהה יותר.

הצדפה מפתחת תלות עם אצות זעירות החיות בין קרומי גלימתה. האצות מפיקות חומרים מהם גדלה הצדפה וכך היא יכולה לחיות גם בסביבות מחיה עניות במזון. הצדפה קבועה במקומה ואינה יכולה לזוז עקב גודלה.

==שימור==
הצדפה מצויה בסכנת הכחדה עקב ציד מופרז של הצדפות הבוגרות שאינן יכולות לנוע. הצדפות נחשבות למאכל מבוקש במסעדות בדרום מזרח אסיה, יפן, צרפת ואזורים נוספים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:צדפות
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
קטגוריה:בעלי חיים שתוארו ב-1758
אנקת גבהים (סרט, 1992)

אנקת גבהים של אמילי ברונטה (באנגלית: Emily Brontë's Wuthering Heights) הוא סרט קולנוע משנת 1992, עיבוד לרומן באותו שם מאת אמילי ברונטה. הסרט בבימויו של פיטר קוסמינסקי.

הסרט יצא לאקרנים ב-1992, והוא מבוסס על הרומן של אמילי ברונטה שיצא לאור ב-1847. גרסה זו של הרומן בולטת בכך שהיא כוללת את סיפורם של בני הדור השני, ילדיהם של קאתי, הינדלי והיתקליף, שלרוב מושמטים בגרסאות הקולנועיות.

==תקציר העלילה==
הסרט סובב סביב חייהם של בני משפחת ארנשו ומשפחת לינטון. הוא מתאר סיפור של סבל, נקמה ואהבה שאינה הדדית.

==צוות השחקנים==
* רייף פיינס – היתקליף
* ז'ולייט בינוש – קאתי ארנשו לינטון (ואחר כך קתרין לינטון, בתה של קאתי)
* ג'רמי נורת'ם – הינדלי ארנשו
* סיימון שפרד – אדגר לינטון
* סופי וורד – איזבלה לינטון
* ג'נט מק'תיר – נלי דין
* ג'ייסון רידינגטון – הרטון ארנשו
* סיימון וורד – מר לינטון
* ג'ניפר דניאל – גברת לינטון
* פול ג'פרי – מר לוקווד
* ג'ון וודוויין – תומאס ארנשו
* ג'ונתן פירת' – לינטון היתקליף
* שינייד או'קונור – אמילי ברונטה

==הפקה==
חברת ההפקה סרטי פרמאונט נאלצה להוסיף לשם הסרט את שם הסופרת מכיוון שהזכויות על השם "אנקת גבהים" שייכות לחברת סמואל גולדווין סטודיו (שנמכרה למטרו גולדווין מאייר) בשל קבלת הזכויות עבור הסרט משנת 1939.

כוכבי הסרט רייף פיינס, בדמות היתקליף המיוסר, וז'ולייט בינוש, בדמות הנפש החופשייה קתרין ארנשו, שיתפו פעולה מאוחר יותר בסרט הקולנוע המצליח "הפצוע האנגלי".

הבמאי האמריקאי סטיבן ספילברג ליהק את רייף פיינס לגלם את דמותו של אמון גת בסרט "רשימת שינדלר" בעקבות הופעתו בתפקיד היתקליף.

==ביקורת==
הסרט קיבל לרוב ביקורות שליליות מהמבקרים. בסקר של אתר Rotten Tomatoes קיבל הסרט ציון של 25% המבוסס על 8 סקירות, וממוצע של 4.5 מתוך 10.

==קישורים חיצוניים==

==הערות שוליים==

קטגוריה:סרטי 1992
קטגוריה:סרטים המבוססים על אנקת גבהים
קטגוריה:סרטים בריטיים
קטגוריה:סרטים באנגלית
ז'אנה נמצוב

ז'אנה בוריסובנה נמצוב (ברוסית: Жа́нна Бори́совна Немцо́ва; נולדה ב-26 במרץ 1984, גורקי) היא עיתונאית רוסייה ופעילה חברתית. זוכת אות האומץ הנשי הבינלאומי לשנת 2016.

== רקע אישי ==
נמצוב נולד בגורקי, ברית המועצות (כיום ניז'ני נובגורוד, רוסיה) ב-26 במרץ 1984. היא בתם הבכורה של בוריס נמצוב, מדינאי רוסי, וראיסה אחמטובנה נמצובה, אשת עסקים. היא בוגרת המכון הממלכתי של מוסקבה ליחסים בינלאומיים.

== קריירה ==
נמצוב עבדה בתחנת הרדיו אקו מוסקבה, וניהלה את אתר האינטרנט של אביה. בהמשך היא עבדה כעיתנואית כלכלית בתחנת טלוויזיה RBK. לאחר שאביה נרצח בפברואר 2015, נמצוב דרשה שתיפתח חקירה בלתי תלויה של הרצח וביקרה בצורה גלויה את המשטר ברוסיה. במאמר בגרדיאן השוותה נמצוב בין המצב ברוסיה לזה שברואנדה. בלווייה של אביה היא אמרה: "אבי נרצח בגלל דעותיו, על שהעז להביע את עמדתו, על אי נכונותו להישאר אדיש". היא קיבלה איומים על חייה, ולמען ביטחונה, החליטה ביוני 2015 להגר לגרמניה. בעקבות הרשעתם של חמישה חשודים בהתנקשות באביה היא צוטטה "זו לא הייתה חקירה במלוא מובן המילה אלא חיקוי".

באוגוסט 2015, נמצוב החלה לעבוד ככתבת במחלקה הרוסית של תחנת השידור דויטשה ולה בבון.

נמצוב ייסדה את קרן בוריס נמצוב לחירות הפועלת בשיתוף פעולה עם קרן פרידריך נאומן הגרמנית לקידום דיאלוג רוסי-אירופאי ומאז 2015, מחלקת אותות לפעילים רוסים. קרן בוריס נמצוב אינה מורשית לפעול ברוסיה.

== פרסים ==
ב-4 באוגוסט 2015 נמצוב קיבלה את פרס הסולדריות לקידום דמוקרטיה וזכויות אדם בפולין בסך $1.1.

ב-2016 נמצוב קיבלה את אות האומץ הנשי הבינלאומי וכן את פרס The Press Emblem Campaign להגנה על העיתונאים והעיתונות.

==קישורים חיצוניים==

== הערות שוליים ==

קטגוריה:פעילות חברתיות
קטגוריה:עיתונאיות רוסיות
קטגוריה:זוכות אות האומץ הנשי הבין-לאומי
קטגוריה:רוסיות שנולדו ב-1984
קטגוריה:רוסים שנולדו ב-1984